ขอให้หน่วยงานที่รับผิดชอบของ กทม. เข้าดำเนินการจัดการพื้นที่รกร้างบริเวณซอยกรุงเทพกรีฑา 37 แยก 2 และ 6 เพราะว่ามีกองขยะที่ถูกนำมาทิ้งและหญ้าขึ้นเป็นจำนวนมาก ทำให้มีไฟไหม้เกิดขึ้นบ่อยครั้ง โดยที่ไม่ทราบสาเหตุว่ามีคนเผาหรือมันปะทุขึ้นเอง แต่มันทำให้คนที่อยู่บริเวณรอบๆต้องทนกับกลุ่มควันอยู่บ่อยๆ และครั้งล่าสุดไฟไหม้ตั้งแต่วันที่ 20 พฤษภาคม จนตอนนี้วันที่ 21 พฤษภาคม เวลา 20.15น. ไฟยังดับไม่ได้ และวันนี้ได้แจ้งทางเขตสะพานสูงให้มาจัดการและนำรถตักดินมาช่วยคุ้ยขยะ  เพื่อช่วยให้ไฟที่มันปะทุอยู่ใต้กองขยะลดลง ก็ได้คำตอบว่าวันนี้เป็นวันหยุด ไม่มีโอที ไม่มีเจ้าหน้าที่มาดำเนินการได้!!! มีแค่หน่วยงานของดับเพลิงที่เข้ามาช่วยดับไฟ และอยากขอให้ทาง กทม แก้ปัญหาที่ต้นเหตุนะคะ ดับไฟคือปลายเหตุแล้วถ้าไม่จัดการอะไรเลยไฟก็ไหม้ตลอด สุขภาพปอดจะเสียแล้วค่ะ